Cuneiform Tablet Prague I 442
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma SIG₅-pì-i-a-šur-ma ší-im 4 GÚ AN.NA ki-ma i ša-lá-tù-a-ar ú wa-aḫ-šu-ša-na ša ILLAT-at i-dí-ku-bi₄-im i-na-dí-nu ša a-na DAM.GÀR ša-qá-lam qá-bi₄-a-ku-ni 3 GÚ AN.NA ku-nu-ki-a a-na wa-aḫ-šu-ša-na a-na ṣé-er ša ki-ma i-a-tí ú-šé-bi-il₅ ŠÀ.BA 2.83333 ma-na 5 GÍN a-na gám-ri-im ša ḫa-ra-nim il₅-qé-ú 4 ma-na AN.NA mu-ṭá-e iš-pu-ru-nim ša 7 ma-na AN.NA i-na e-ra-bi₄-a ki-ma AN.NA i-ni-id-nu KÙ.BABBAR a-kà-na-ak-ma ú-šé-ba-lam 6 ma-na AN.NA ša-du-ú-tum ša kà-ri-im kà-ni-iš ša kà-ru-um wa-aḫ-šu-ša-na il₅-qé-ú a-ma-kam IGI kà-ri-im pí-kà pì-tí-i ki-ma DAM.GÀR ša-qí-il₅ da-tí-ni ṭup-pá-am ša kà-ri-im li-qé-ma AN.NA lu-ta-e-ru KÙ.BABBAR ší-im AN.NA 15.66666 ma-na 1.5 GÍN KÙ.BABBAR ù 3.33333 GÍN KÙ.GI ku-nu-ki ša ša-zu-úz-tim i-na wa-aḫ-šu-ša-na a-na LUGAL-sú-en₆ ú il₅-mì-tí e-zi-bu 3.33333 GÍN KÙ.KI i li-bi₄ né-pí-ší-im na-dí a-ḫa-ma 0.83333 ma-na KÙ.BABBAR ku-nu-ki ša šu-ḫu-bur a-na {d}en-LÍL-ba-ni DUMU a-šur-ma-lik IGI a-šur-re-ṣí me-er-i-kà i-na kà-ni-iš e-zi-ib ŠU.NÍGIN 16.5 ma-na 1.5 GÍN KÙ.BABBAR ù 6.33333 GÍN KÙ.GI a-bi₄ a-ta be-lí a-ta té-er-ta-kà a-na ṣé-er ša ki-ma DAM.GÀR li-li-ik-ma KÙ.BABBAR ša ki-ma DAM.GÀR li-il₅-qé-ú KÙ.BABBAR lá kà-ṣú-ud i-na wa-aḫ-šu-ša-na ma-nu-ba-lúm-a-šur DUMU e-na-ma-nim ANŠE.ḪI.A iṣ-ba-at-ma a-na ša-lá-tù-a-ar ir-kà-áb ṣú-ḫa-ru-a ANŠE.ḪI.A e-ri-šu-ma wa-šu-ra-am lá i-mu-a té-er-ta-kà li-li-ik-ma 0.5 ma-na KÙ.BABBAR ší-im ANŠE li-iš-qú-ul ú-ul ANŠE a-na LUGAL-sú-en₆ il₅-ba-ni ú be-lúm-ba-ni lu-šé-er šu-ma ANŠE wa-šu-ra-am lá i-mu-a a-na 1 ma-na KÙ.BABBAR da-na-sú-nu li-iq-bi₄-ú-šum a-dí ša ta-áš-pu-ra-ni mì-ma TÚG SIG₅ lá ú-na-ma-áš ki-ma ru-ba-um i-mu-šu iš-tí ba-tí-qí-im té-er-ta-kà li-li-kam-ma ur-ki lu-qú-tim ša DAM.GÀR lá-ak-šu-ud šu-ma ba-tí-qú-um i pá-ni-a i-ba-ší ṭup-pá-kà ú-lá pá-ni